Source: http://www.sodisce.si/usrs/objave/2014090814555005/
Timestamp: 2018-08-21 21:36:54+00:00
Document Index: 7149382

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Obvestilo Upravnega sodišča glede lokalnih volitev 2014
Volilna opravila ter presoja v sporih, ki se nanašajo na redne volitve v občinske svete in na redne volitve za županov – 5. 10. 2014
Upravno sodišče RS, ki skladno z določili 1. in 11. člena Zakona o upravnem sporu (Uradni list RS, št. 105/06 do 109/12, v nadaljevanju ZUS-1) v zvezi s 97. členom Zakona o lokalnih volitvah (Uradni list RS, št. 72/93 do 83/12, v nadaljevanju ZLV), odloča v sporih, ki se nanašajo na zakonitost kandidiranja v občinske svete in za župane, bo omogočilo vsem kandidatom oziroma predstavnikom kandidatur ali list kandidatov neposredno vlaganje pritožb zoper odločbe volilnih komisij, s katerimi je bila zavrnjena kandidatura oziroma lista kandidatov ali s katerimi je bilo odločeno o ugovorih zaradi nepravilnosti v postopkih kandidiranja. Enako bo Upravno sodišče RS omogočilo neposredno vlaganje tožb iz 23. člena Zakona o evidenci volilne pravice (Uradni list RS, št. 52/02, 11/03 – Skl. US, 118/06, 83/12 – ZLV-1, v nadaljevanju ZEVP-1).
Pritožbe oziroma tožbe bo mogoče vložiti neposredno na sedežu sodišča v Ljubljani ali na zunanjih oddelkih sodišča v Mariboru, Celju in Novi Gorici in sicer vse dni od petka 12. 9. 2014 do vključno torka 16. 9. 2014 (tudi v soboto, 13. 9. 2014 in nedeljo, 14. 9. 2014) in v dneh od 20. 9. 2014 (sobota), 21. 9. 2014 (nedelja) do vključno torka 23. 9. 2014, v času od 7.00 do 19.00 ure, na naslednjih naslovih:
v Mariboru:	Upravno sodišče RS, oddelek v Mariboru, Ulica škofa Maksimiljana Držečnika 6 (številka faxa: 02/230 20 48);
Ker mora sodišče odločiti o pritožbi zoper odločbo občinske volilne komisije najpozneje v 48 urah po prejemu pritožbe (97. člen ZLV) in v enako kratkem roku odločiti tudi o vloženi tožbi zoper odločbo pristojnega organa o zavrnitvi zahteve za popravek splošnega volilnega imenika (23. člen ZEVP1), se te zadeve označujejo in rešujejo kot nujne zadeve.
Upravno sodišče RS bo imelo na sedežu sodišča v Ljubljani in na zunanjih oddelkih v Mariboru, Celju in Novi Gorici v času sprejemanja pritožb oziroma tožb organizirano dežurno službo. Vlagatelji bodo prejeli potrdilo o sprejemu pritožbe oziroma tožbe, v katerega bo prejemnik vpisal poleg imena in priimka vlagatelja in njegovih kontaktnih podatkov še opravilno številko odločbe zoper katero je vložena pritožba oziroma tožba, podatke o volilni komisiji ter datum, kraj in uro prejema pritožbe oziroma tožbe.
Potrdilo o oddaji oziroma prejemu pritožbe/tožbe bo treba lastnoročno podpisati tako s strani vložnika pravnega sredstva kot tudi s strani prejemnika in hkrati izdajatelja potrdila.
Zaradi spoštovanja časovno omejenega roka odločanja sodišča v volilnih zadevah, ki se po predpisih označujejo in rešujejo kot nujne zadeve (sodišče mora odločiti najkasneje v 48 urah po prejemu tožbe oziroma pritožbe), bo moral predlagatelj ob vložitvi vloge navesti tudi kontaktne podatke osebe (ime in priimek, telefonsko številko stacionarnega ali mobilnega telefona ali fax-a), s katero bo sodišče lahko vzpostavilo stik v primeru pomanjkljive pritožbe oziroma tožbe.